Arinosas
Arinosas (port. Rio Arinos) – upė Brazilijoje, Mato Groso valstijoje; dešinysis Žuruenos intakas (Amazonės baseinas). Prasideda Araporės kalnuose, Diamantino miesto apylinkėse (į šiaurę nuo Kujabos). Teka į šiaurę ir šiaurės vakarus Mato Groso plynaukšte. Suteka su Žuruena piečiau Žuruenos miesto. Didžiausi intakai: Novas, Patosas, Agva Verdė, Paresisas, San Kozmas ir San Damiaunas, Peišesas. Prie upės įsikūrę Porto dos Gaušaso, Žuaros miestai.